armvectores/hy_wikipedia_2023 huggingface dataset:
Նիկոլայ Գևորգյան

Նիկոլայ (Նորայր) Գևորգյան (հոկտեմբերի 1, 1924(1924-10-01), Վերին Ղամարլու, Հայաստան - օգոստոսի 30, 2011(2011-08-30), Երևան, Հայաստան), հայ դերասան։ ՀԽՍՀ վաստակավոր արտիստ (1984)։


== Կենսագրություն ==
Նորայր Գևորգյանը ծնվել է 1924 թվականին Արտաշատում։ 1967 թվականից եղել է Երևանի Սունդուկյանի անվան ազգային ակադեմիական թատրոնի դերասան, խաղացել է նաև Երևանի Պարոնյանի անվան երաժշտական կոմեդիայի պետական թատրոնում։ Նրա բեմական ուսուցիչներն են եղել թատրոնի ռեժիսորներ Արմեն Գուլակյանը, Վարդան Աճեմյանը, խաղացել է Վահրամ Փափազյանի, Հրաչյա Ներսիսյանի, Ավետ Ավետիսյանի, Գուրգեն Ջանիբեկյանի, Դավիթ Մալյանի հետ։


== Դերերը թատրոնում ==
«Իմ զոքանչը»
«Կորսված նամակ»
«Խելահեղ օր»
Բարթեմ՝ «Շողոքորթըն»
Տեր հայր՝ «Էսպես մինչև երբ»
Աթենացի՝ «Լիսիստրատե»
Շուն Փառնակ՝ «Արդյոք ովքեր են»
Տերտեր՝ «Չարենցի ուղղիչ տունը»
Փոստատար՝ «Ես մի ծառ եմ ծիրանի»


== Ֆիլմագրություն ==


== Մրցանակներ ==
ՀԽՍՀ կուլտուրայի արհմիության Համլկեմ կենտկոմի պատվոգրեր
«Կովկասի պաշտպանության համար» մեդալ, 1944
«Հայրենական պատերազմի 40-ամյակի» մեդալ, 1985
«Հայրենական պատերազմի 2-րդ աստիճանի» շքանշան, 1985
ՀԽՍՀ վաստակավոր արտիստ, 1984


== Ծանոթագրություններ ==
Գորբուլյով (գյուղ, Չեռնյախովսկի շրջան)

Գորբուլյով (ուկրաիներեն՝ Горбулів), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1584 թվականին։
2001 թվականի տվյալներով Գորբուլյով գյուղում բնակվում էր 855 մարդ։ Բնակավայրը զբաղեցնում է 5152 կմ² տարածք։ Բնակչության խտությունը կազմում էր 165,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլեոնիկի Ասպրիոտի

Կլեոնիկի Ասպրիոտի (հուն․՝  Κλεονίκη Ασπριώτη , 1870, Վառնա, Օսմանյան կայսրություն - 1938 կամ 1930, Աթենք, Հունաստան), 19-րդ դարի վերջի և 20-րդ դարի սկզբի  հույն նկարչուհի։


== Կենսագրություն ==
Կլեոնիկի Ասպրիոտին ծնվել է 1870 թվականին հույների ընտանիքում, Օսմանյան կայսրությունում՝ Վառնայում։
8 տարի անց իր քաղաքը դարձավ բուլղարական պետության մի մասը։ Ասպրիոտին նախնական կրթությունը ստացել է Վառնայում, իսկ հետո ուսումը շարունակել է Կոստանդնուպոլսում։
Կոստանդնուպոլսից հետո Ասպրիոտին գնում է Պրահա դեկորատիվ արվեստ ուսումնասիրելու։ 1890-1895-ական թվականներին Ասպրոտինը ապրել է Մյունխենում, որտեղ դառնալով հունական ակադեմիայի նկարիչ Նիկոլաոս Գիզիսի ուսուցչուհին։ Այդ տարիներին նա միայն զբաղվում էր գեղանկարչությամբ։ 1895 թվականին նկարչուհին բնակություն հաստատեց Փարիզում։ Փարիզում աշխատելով, Ասպիոտին հիմնականում նկարում էր հայտնի մարդկանց դիմանկարներ։ 1875 թվականին ծանոթանում է շվեդ քանդակագործ Կարլ Միլլեսի հետ, որն էլ 1899 թվականին այս հայտնի զույգի ամուսնության նախապայման է հանդիսանում։
20-րդ դարի առաջին տասնամյակին ապրել և աշխատել է Կոստանդնուպոլսում և Աթենքում։ 1992 թվականին Կոստանդնուպոլսում պայմանների վատանալու պատճառով Ասպիոտին 1927 թվականից վերջնական որոշում կայացրեց բնակությունը հաստատել Աթենքում։
Նկարչուհին 1900-ական թվականներից սկսեց իր աշխատանքները ցուցադրել Փարիզում, Կոստանդնուպոլսում և Աթենքում։
1910-1915-ական թվականներին նկարչուհին նկարեց իր «Իտալացի տղան», «Ոգեշնչում», «Նկարիչ» աշխատանքները։
Կլեոնիկի Ասպրիոտին մահացել է 1938 թվականին Աթենքում (Այլ աղբյուրներով 1930-ին։
Նրա աշխատանքների մի փոքր մասը գտնվում է Աթենքի ազգային պատկերասրահում։
Նկարչուհու աշխատանքները ցուցադրվում են միջազգային արվեստի ստեղծագործությունների աճուրդներում։


== Պատկերասրահ ==

		
		


== Ծանոթագրություններ ==
Լա Պալմ (Օդի գավառ)

Լա Պալմ (ֆր.՝ La Palme), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1508 մարդ, բնակչության խտությունը` 54.90 մարդ/կմ²։ Բնակավայրը զբաղեցնում է 27.47 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 105 կմ հարավ-արևմուտք, Կարկասոն քաղաքից` 60 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 927 աշխատունակ (15-64 տարեկան)  բնակիչ, որոնցից ակտիվ էին 581-ը, իսկ ոչ ակտիվները` 346։ Ակտիվության ցուցանիշը կազմում է 62,7 %։ 581 աշխատունակ մարդկանցից աշխատել է 507 անձ (286 տղամարդ և 221 կին)։ Գործազուրկ են եղել 74 անձ (35 տղամարդ և 39 կին)։ 346 անաշխատունակներից 71-ը եղել են աշակերտներ կամ ուսանողներ, 137-ը` թոշակառուներ, իսկ 138-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստարի Չարտորիսկ

Ստարի Չարտորիսկ (ուկրաիներեն՝ Старий Чорторийськ), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1900 թվականին։
2001 թվականի տվյալներով Ստարի Չարտորիսկ գյուղում բնակվում էր 1 829 մարդ։ Բնակավայրը զբաղեցնում է 2,55 կմ² տարածք։ Բնակչության խտությունը կազմում էր 717,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջոան Հյուզ

Ջոան Լիլի Ամելիա Հյուզ (անգլ.՝ Joan Lily Amelia Hughes, ապրիլի 27, 1918(1918-04-27), West Ham, Նյուհեմ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 16, 1993(1993-08-16), Սոմերսեթ, Անգլիա, Միացյալ Թագավորություն), բրիտանացի կին-օդաչու, Մեծ Բրիտանիայի ամենաերիտասարդ կին-օդաչուն։


== Կենսագրություն ==
Ջոան Հյուզը ծնվել է Լոնդոնի Վեստ Հեմ Յունայթեդ շրջանում։ Սկսել է ինքնաթիռ վարել 15 տարեկանից, 17 տարեկանում դարձել է Մեծ Բրիտանիայի ամենաերիտասարդ կին-օդաչուն։ 1940 թվականին Երկրորդ համաշխարհային պատերազմի սկսվելուց հետո մտել է Օդային տրանսպորտի օժանդակ ծառայության մեջ, պատերազմի տարիներին տարբեր տեսակի ինքնաթիռների ղեկին մնացել է ավելի քան 600 ժամ։ Դարձել է միակ կին-օդաչուն, որը Երկրորդ համաշխարհային պատերազմի տարիներին կառավարել է ռազմական ավիացիայի բոլոր տեսակների ինքնաթիռներ՝ սկսած փոքր հետախուզական ինքնաթիռներից մինչև Short Stirling տիպի ծանր ռմբակոծիչները։ Ծառայության ընթացքում հասել է ավագ օդաչուի (հրամանատարի) պաշտոնի, ինչը բրիտանական ռազմաօդային ուժերում հավասարազոր է խմբի կապիտանի և ցամաքային զորքերի գնդապետի պաշտոնին։
Պատերազմից հետո Հյուզը շարունակել է օդաչուական կարիերան՝ իր հմտություններն օգտագործելով հրահանգչի ասպարեզում։ 1953 թվականին Մայքլ Ջոզեֆի կողմից հրատարակված Մաքդոնալդս Հասթինգսի «The Eagle Special Investigator Meets Joan Mills in 'Special Investigator Flies Solo» գրքի 61-րդ էջում կին-օդաչուին նվիրված է հոդված «Eagle Special Investigator» վերնագրով։ 1960-ական թվականներին նա աշխատում էր որպես հրահանգիչ Airways Aero Association-ում Ուայթ Վոլթեմ և Բուքեր օդանավակայաններում։ 1964 թվականի սկզբին նա նշանակվել է վերանորոգված Santos-Dumont Demoiselle մոնոպլանի օդաչու, որը հայտնվում է 1965 թվականի «Օդային արկածներ» կինոնկարում, այնուհետև նա վարել է Առաջին համաշխարհային պատերազմի մի շարք ինքնաթիռներ 1966 թվականի «Կապույտ Մաքս» կինոնկարի նկարահանումների համար և Tiger Moth կրկնաթև ինքնաթիռ՝ 1968 թվականի «Thunderbird 6» փաստագրական կինոնկարի համար։
Ջոան Հյուզը թոշակի է անցել 1985 թվականին՝ ընդհանուր առմամբ ունենալով 11 800 ժամ թռիչք։


== Պարգևներ ==
1946 թվականին պարգևատրվել է Բրիտանական կայսրության շքանշանով պատերազմի ժամանակ իր օգնության համար։


== Կյանքի վերջին տարիներ ==
Ջոան Հյուջը մահացել է 1993 թ. օգոստոսի 16-ին Սոմերսեթում, 75 տարեկան հասակում։


== Ծանոթագրություններ ==


== Արտաքին հղումներ ==
Enid deBois: "Hughes, Joan Lily Amelia (1918–1993)", Oxford Dictionary of National Biography, Oxford University Press, 2004.
Thunderbird 6 DVD, "Tiger Moth" featurette, 2004.
Յամանլար

Յամանլար (թուրքերեն՝ Yamanlar Dağı), լեռնաշղթա Թուրքիայում, Մանիսա (Սիպիլ) լեռից արևմուք, Իզմիրի մարզի տարածքում։ Ամենաբարձր գագաթը Քարաթեփե լեռն է, ծովի մակարդակից 1075 մ բարձրության վրա։
Լեռնաշղթայի վրա է գտնվում Քարագյոլ[de] (Karagöl - «սև լիճ») խառնարանային լիճը, հնում հաըտնի որպես Տանտալա։ Պավսանիասը հայտնում է, որ Տանտալա լիճը իր անվանումը ստացել է Տանտալոսի անունից, որի գերեզմանը գտնվում է Սիպիլ (Մանիսա) լեռան վրա։ Տանտալայի լճում Պավսանիասը տեսել էր «կարապանման» արծիվներ, որոնք իրենց անունն ստացել են սպիտակ գույնի պատճառով, որն իրենց դարձնում է կարապներին նման։
Հանդիսանում է Գեդիզ գետի ջրբաժանը։ Սովետական բուսաբան Պետրոս Միխայլովիչ Ժուկովսկին 1933 թվականին հայտնեց, որ Մանիսա և Յամանլար լեռները «ընդհանրապես կրում են ծածկույթից զուրկ բնավորություն. միայն Յամանլար-դագի վրա դեռևս պահպանվել են սոճու անտառներ և ձորակներում՝ ընկուզենու անտառակ. մաքվիսն այստեղ բնորոշ է ստորին գոտուն»։ Սոճու անտառները բաղկացած են սովորական սոճուց (Pinus silvestris) և Էլդարյան սոճուց (Pinus brutia), խառնված՝ փշոտ գիհիների (Juniperus oxycedrus) և սպիտակ եղևնու (Abies pectinata) ծառերի հետ։


== Ծանոթագրություններ ==
Բալըքեսիրի մարզ

Բալըքեսիրի մարզ (թուրքերեն՝ Balıkesir ili), նահանգ Թուրքիայի Հանրապետության Մարմարածովյան տարածաշրջանում։


== Տես նաև ==
Թուրքիայի վարչական բաժանում
Մարմարածովյան տարածաշրջան


== Ծանոթագրություններ ==
Միխայիլ Վոլկով

Իվան Մոլոտկով (ռուս.՝ Ива́н Никола́евич Молотко́в, հոկտեմբերի 25, 1918(1918-10-25) - դեկտեմբերի 12, 1995(1995-12-12)), ռուս դիվանագետ։ Արտակարգ և լիազոր դեսպան.


== Կենսագրություն ==
1944-1949 թվականներ՝ Աֆղանստանում ԽՍՀՄ դեսպանատան աշխատակից։
1949-1950 թվականներ՝ ԽՍՀՄ արտաքին գործերի նախարարության կենտրոնական համակարգի աշխատակից։
1950-1953 թվականներ՝ Պակիստանում ԽՍՀՄ դեսպանատան աշխատակից։
1954-1956 թվականներ՝ Պակիստանում ԽՍՀՄ դեսպանատան խորհրդական։
1957 թվականին՝ ԽՍՀՄ արտաքին գործերի նախարարության կենտրոնական համակարգի աշխատակից։
1957-1959 թվականներ՝ Իրանում ԽՍՀՄ դեսպանատան խորհրդական։
1959-1961 թվականներ՝ Ստամբուլում ԽՍՀՄ գլխավոր հյուպատոս։
1961-1965 թվականներ՝ ԽՍՀՄ արտաքին գործերի նախարարության կենտրոնական համակարգի աշխատակից։
1965 թվականի հուլիսի 30-ից մինչև 1969 թվականի հուլիսի 24-ը Թաիլանդում եղել է ԽՍՀՄ արտակարգ և լիազոր դեսպան։
1969 թվականի հուլիսի 24-ից մինչև 1972 թվականի հունիսի 10-ը Ինդոզենիայում եղել է ԽՍՀՄ արտակարգ և լիազոր դեսպան։
1972-1975 թվականներ՝ ԽՍՀՄ արտաքին գործերի նախարարության կենտրոնական համակարգի աշխատակից։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 1, с. 216.


== Արտաքին հղումներ ==
Կենսագրությունը Կոմունիստական կուսակցության եւ Խորհրդային Միության պատմության տեղեկատու 1898-1991
Կենսագրությունը proza.ru կայքում
Կենսագրությունը Ինդոնեզիայում Ռուսաստանի դեսպանատան կայքում
Ադիշյան

Ադիշյան, հայկական ազգանուն։


== Ազգանունը կրողներ ==


== Ծանոթագրություններ ==
Կրեսի սյուր Սեր (այլ կիրառումներ)

Կրեսի սյուր Սեր, կարող է վերաբերել՝

Կրեսի սյուր Սեր - Ֆրանսիայի հյուսիսում գտնվող համայնք
Կրեսի սյուր Սեր - Ֆրանսիայի կանտոն, գտնվում է Պիկարդիա շրջանում
Տրոյանդա

Տրոյանդա (ուկրաիներեն՝ Троянда), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Տրոյանդա գյուղում բնակվում էր 124 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չապլիշչի (գյուղ, Պուտիվիլի շրջան)

Չապլիշչի (ուկրաիներեն՝ Чаплищі), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Չապլիշչի գյուղում բնակվում էր 210 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերկասկի Բիշկին

Չերկասկի Բիշկին (ուկրաիներեն՝ Черкаський Бишкин), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1646 թվականին։
2001 թվականի տվյալներով Չերկասկի Բիշկին գյուղում բնակվում էր 625 մարդ։ Բնակավայրը զբաղեցնում է 1185 կմ² տարածք։ Բնակչության խտությունը կազմում էր 527,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարպիլովսկի գյուղական խորհուրդ (ախտիրսկի շրջան)

Կարպիլովսկի գյուղական խորհուրդ  (ուկրաիներեն՝ Карпилівська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Կարպիլովսկի գյուղական խորհրդում բնակվում էր 437 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դեռևս Էլիս

Դեռևս Էլիս (անգլ.՝ Still Alice), 2014 թվականի արտադրության ամերիկյան դրամա։ Ֆիլմը հիմնված է 2007 թվականին Լիզա Ջենովայի կողմից գրված համանուն բեսթսելլեր վեպի վրա։
Ֆիլմի ռեժիսորները Ռիչարդ Գլացերն և Ուոշ Ուեստմոլենդն են։ Ֆիլմի գլխավոր դերակատարներն են Ջուլիանա Մուրը, Ալեք Բոլդուինը և Քրիստեն Ստյուարտը։ Ֆիլմում Ջուլիանա Մուրը խաղում է Կոլումբիայի համալսարանի լեզվաբանության պրոֆեսորի դեր, ում մոտ ախտորոշվել էր Ալցհայմերի հիվանդության նախնական փուլը։ Ալեք Բոլդուինը խաղում է նրա ամուսնու դերը, իսկ Քրիստեն Ստյուարտը, Քեյթ Բոսուորթը և Հանթեր Փերիշը խաղում են նրա երեխաների՝ Լիդիայի, Աննայի և Թոմի դերերը։
«Դեռևս Էլիս» ֆիլմի պրեմիերան կայացել է 2014 թվականի սեպտեմբերի 8-ին կայացած Տորոնտոյի կինոփառատոնի ժամանակ։ Ջուլիանա Մուրը նոմինացվել է տարբեր մրցանակաբաշխություններում որպես լավագույն դերասանուհի (72-րդ Ոսկե Գլոբուսի մրցանակաբաշխություն, Ամերիկյան կինոակադեմիայի «Օսկարի» 87-րդ մրցանակաբաշխությունը)։


== Սյուժե ==
Կոլումբիայի համալսարանի լեզվաբանության պրոֆեսոր Էլիս Հոուլենդը արդեն երկար տարիներ է, որ ամուսնացած է և ունի երեք երեխա։ Նա ապրում է շատ սովորական կյանքով։ Սակայն նրա կյանքը կտրուկ փոխվում է, երբ նրա մոտ ախտորոշվում է Ալցհայմերի հիվանդության նախնական փուլը։


== Դերերում ==
Ջուլիանա Մուր - Էլիս Հոուլենդ
Ալեք Բոլդուին - Ջոն Հոուլենդ
Քրիստեն Ստյուարտ - Լիդիա Հոուլենդ
Քեյթ Բոսվորթ - Աննա Հոուլենդ-Ջոնս
Հանթեր Փերիշ - Թոմ Հոուլենդ
Շեյն Մաքռեյ - Չարլի Ջոնս
Սթիվեն Կունկեն - Բենջամին
Վիկտորյա Կարթագենա - պրոֆեսոր Հուփեր
Սեթ Ջիլիան - Ֆրեդերիկ Ջոնսոն
Դանիել Ջերոլ - Էրիկ Վելմեն
Էրին Դարք - Ջեննի
Քրիստին Մաքոմբեր - Էնն
Կարիդադ Մոնտանեզ - Ելենա


== Արձագանք ==
Ֆիլմը հիմնականում արժանացել է քննադատների բարձր գնահատականներին։ Rotten Tomatoes կայքում ֆիլմն ունի 30 արձագանքների վրա հիմնված 87 % վարկանիշ։ ԱՄՆ-ի քննադատների ազգային խորհրդի կողմից ֆիլմն ընդգրկվել է 2014 թվականի լավագույն անկախ ֆիլմերի ցանկում։


== Ծանոթագրություններ ==


== Արտաքին հղումներ ==
«Դեռևս Էլիս» ֆիլմը ԿինոՊոիսկ կայքում
«Դեռևս Էլիս» ֆիլմը Internet Movie Database կայքում
«Դեռևս Էլիս» ֆիլմը Box Office Mojo կայքում
«Դեռևս Էլիս» ֆիլմը Rotten Tomatoes կայքում
«Դեռևս Էլիս» ֆիլմը Metacritic կայքում
Խարբերդի գավառակ

Խարբերդ, գավառակ Արևմտյան Հայաստանում, Խարբերդի վիլայեթում։ Կենտրոնը Խարբերդ քաղաքն էր։


== Աշխարհագրություն ==
Գավառակի տարածքով է հոսում Արածանի գետը։ Գավառակը զբաղեցնում է Խարբերդի բերրի ու արգավանդ դաշտը։


== Պատմություն ==
Գավառակն ի սկզբանե կրել է Խարբերդ անվանումը։ Երբ գավառի կենտրոնը դառնում է Մեմուրաթ-ուլ-Ազիզ գյուղաքաղաքը, գավառակը վերանվանվում է Խարբերդի Մեզրեի։ Այնուհետը երբ կենտրոնը դառնում է Քեբանմադեն, այն վերանվանվում է Քեբանմադեն։
1915 թվականի Մեծ եղեռնի ժամանակ բռնագաղթի է ենթարկվել 7348 հայ։


== Տնտեսություն ==
Հիմնականում աճեցնում էին բամբակ, բրինձ, գարի, եգիպտացորեն, ցորեն և խաղող, մրգեր։ Գավառակը հայտնի էր իր քաղցրահամ մրգերով։ Արտահանվում էր հաշիշ։


== Պատմամշակութային կառույցներ ==
Խարբերդն ուներ 72 եկեղեցի և 5 վանք։


== Կրթություն ==
XX դարի սկզբում գավառակում գործում էր 27 դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խորվաթներ

Խորվաթներ, սլավոնական ազգ։ Թիվը՝ 4,5 միլիոն (1971 թվական), որից ավելի քան 3,5 մլն՝ Խորվաթիայում։


== Բնակիչներ ==
Բնակվում են նաև Բոսնիայում, Հերցեգովինայում, Սերբիայում, երկրի այլ հանրապետություններում, մյուս երկրներից՝ Ավստրիայում (գրադիշչանյան հանրապետություն), Հունգարիայում, Ամերիկայի երկրներում (գլխավորապես՝ ԱՄՆ-ում) և Ավստրալիայում։ Խոսում են սերբա-հորվաթերեն։ Հավատացյալների մեծ մասը կաթոլիկներ են, աննշան քանակությամբ՝ ուղղափառներ, բողոքականներ և մուսուլմաններ։ 6-7-րդ դարերում Խորվաթների նախնիները (կաչիչներ, շուբիչներ, սվաչիչներ և այլն) բնակվել են Հյուսիսային Դալմաթիայի մերձափնյա շրջաններում, Հարավային Իստրիայում, Բոսնիայի հյուսիսում, Սափս և Դրավա գետերի միջև։
9-րդ դարում կազմավորվել է Խորվաթական պետությունը (925 թվականից՝ թագավորություն)։ 1102 թվականից Խորվաթների հիմնական կորիզը (Խորվաթիայի և Սլովենիայի բնակիչները) եղել է Հունգարիայի, այնուհետև՝ Թուրքիայի և Ավստրիայի տիրապետության տակ։ 1918 թվականին Խորվաթները միավորվեցին սերբերի, սլովենների և Խորվաթների թագավորության (1929 թվականից՝ Հարավսլավիա) կազմում։ 1945 թվականին հորվեթները Հարավսլավիայի Ֆեդերատիվ ժողովրդական Հանրապետության կազմում ստացան ինքնավարություն և ձևավորվեցին որպես սոցիալիստական ազգ։ Այժմ ունեն զարգացած արդյունաբերություն, գյուղատնտեսություն, գիտություն և մշակույթ։


== Տես նաև ==
Խորվաթիա
Հարավսլավիա


== Ծանոթագրություններ ==
Դիվ սյուր Մեր

Դիվ սյուր Մեր (ֆր.՝ Dives-sur-Mer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 5912 մարդ, բնակչության խտությունը` 915.17 մարդ/կմ²։ Բնակավայրը զբաղեցնում է 6.46 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 23 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3612 աշխատունակ (15-64 տարեկան)  բնակիչ, որոնցից ակտիվ էին 2519-ը, իսկ ոչ ակտիվները` 1093։ Ակտիվության ցուցանիշը կազմում է 69,7 %։ 2519 աշխատունակ մարդկանցից աշխատել է 2063 անձ (1059 տղամարդ և 1004 կին)։ Գործազուրկ են եղել 456 անձ (235 տղամարդ և 221 կին)։ 1093 անաշխատունակներից 347-ը եղել են աշակերտներ կամ ուսանողներ, 370-ը` թոշակառուներ, իսկ 376-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրիշիբսկի գյուղական խորհուրդ (Կրեմենչուգսկի շրջան)

Անվան այլ կիրառումների համար տե՛ս՝ Պրիշիբսկի գյուղական խորհուրդ (այլ կիրառումներ)Պրիշիբսկի գյուղական խորհուրդ  (ուկրաիներեն՝ Пришибська сільська рада), Ուկրաինայի Պոլտավայի մարզի Կրեմենչուգսկի շրջանում։
2001 թվականի տվյալներով Պրիշիբսկի գյուղական խորհրդում բնակվում էր 1444 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վինսենտ Յանսեն

Վինսենտ Յանսեն (հոլ.՝ Vincent Janssen, ծնվ․՝ հունիսի 15, 1994, Հես, Հոլանդիա), հոլանդացի ֆուտբոլիստ, անգլիական «Տոտտենհեմ Հոտսպուր» ակումբի և Նիդերլանդների ֆուտբոլի ազգային հավաքականի հարձակվող։


== Ակումբային կարիերա ==
Յանսենը ֆուտբոլային կարիերան սկսել է ԷսՎե Թոփ ակումբում։ 2009 թվականին նա հայտնվեց Ռոտերդամի «Ֆեյենորդ» ակումբի համակարգում։ 2013 թվականի ամռանը Վինսենտը միացավ «Ալմերե Սիթի» ակումբին։
2015 թվականի ամռանը Յանսենը տեղափոխվեց Ալկմարի ԱԶ ակումբ, որտեղ մասնակացած 34 խաղում դարձավ 27 գոլի հեղինակ։
2016 թվականի օգոստոսի 12-ին Վինսենտը միացավ «Տոտտենհեմ Հոտսպուր» ակումբին՝ 4 տարվա պայմանագիր ստորագրելով։ Գործարքի արժեքը կազմեց 17 մլն ֆունտ։


== Միջազգային կարիերա ==
Յանսենը Նիդերլանդների ֆուտբոլի ազգային հավաքականում նորամուտը նշեց 2016 թվականի մարտի 25-ին։


== Ծանոթագրություններ ==


== Արտաքին հղումներ ==
[http://int.soccerway.com/players/vincent-janssen/303286/ Յանսենը soccerway կայքում}}
Ենթակեղևային գոյացություններ

Ենթակեղևային գոյացություններ, գորշ նյութի կուտակումներ գլխուղեղի մեծ կիսագնդի հաստության մեջ։
Ենթակեղևային գոյացություններ են պոչավոր կորիզը (ո․ caudatus), կճեպը (putamen), դժգույն կորիզը (globus pallidus), պատնեշը (claustrum), նշաձև կորիզը (ո․ amygdale)։ Պոչավոր կորիզի և կճեպի բջջային կառուցվածքի ու ֆունկցիոնալ նմանության համար Կապերսը (1908) նրանց միավորել է և անվանել նոր զոլավոր մարմին (corpus neostriatum)։ Ներկայումս պոչավոր կորիզը, կճեպը և դժգույն կորիզը միասին անվանում են ստրիոպալիդար համակարգ։ Վերջինս բազմաթիվ առբերող թելերով կապված է տեսաթմբերի (որտեղից ստանում է զգայական և տեսողական գրգիռներ), գլխուղեղի մեծ կիսագնդերի զգայաշարժական գոտու և ուղեղիկի հետ։ Զոլավոր մարմինը արտատար թելերով կապված է դժգույն կորիզի, իսկ վերջինս՝ միջանկյալ և միջին ուղեղի շարժիչ կորիզների հետ։ Ցածրակարգ ողնաշարավոր կենդանիները գլխուղեղի կեղև չունեն, նրանց ենթակեղևային գոյացություններն են ապահովում միջավայրի պայմաններին հարմարվելը, վարքը։ Կաթնասունների և մարդու գլխուղեղի կեղևի զարգացման ու հիմնական ֆունկցիաների կեղևայնացման շնորհիվ ենթակեղևային գոյացությունները կորցրել են իրենց այդքան կարևոր ֆունկցիան և պայմանավորում են չգիտակցված, ինքնաբեր շարժումներ, ինչպես նաև պաշտպանական և հուզական-արտահայտչական որոշ գործողություններ։ Ենթակեղևային գոյացություններ ախտահարվելիս նկատվում է կամայական շարժումների սահունության և ճկունության կորուստ, շարժումները դառնում են աններդաշնակ, կոպիտ, սխեմատիկ։ Զոլավոր մարմինը դժգույն կորիզի նկատմամբ ունի արգելակող ազդեցություն։ Առաջինի մեկուսի ախտահարումից նկատվում է շարժումների աշխուժացում։ Առաջանում են աննպատակ, անկանոն շարժումներ, հատկապես ծայրանդամների հեռադիր հոդերում։
Տարոն Անդրեասյան

Տարոն Հարությունի Անդրեասյան (դեկտեմբերի 23, 1993(1993-12-23), Մխչյան, Արարատի մարզ, Հայաստան - նոյեմբերի 9, 2020(2020-11-09), Քաշունիք, Քաշաթաղի շրջան, Արցախ), հայ ազատամարտիկ, 44-օրյա պատերազմի մասնակից։


== Կենսագրություն ==
Ծնվել է 1993 թվականի դեկտեմբերի 23-ին Արարատի մարզի Մխչյան գյուղում։ Հայրը՝ Հարությունը Արցախյան ազատամարտի մասնակից է, մայրն է՝ Թամարան։ Ունի կրտսեր եղբայր։


== 44-օրյա պատերազմ ==
Պատերազմի լուրը լսելով՝ Ռուսաստանի Կրասնոդար քաղաքում գտնվող Տարոն Անդրեասյանը վերադառնում է Հայաստան ու սեփական ցանկությամբ կամավորագրվում և մասնակցում է Արցախյան 44-օրյա պատերազմին։ Մարտական գործողությունների մեկնել է հոկտեմբերի 21-ին։ Մարտական ընկերներից մեկը նշում է, որ Տարոնը եղել է իրենց վաշտի հրամանատար և երբ Սանասարից նահանջի հրաման են տվել, նա չի նահանջել և գնացել է առաջ։ Նրա համագյուղացին շնում է, որ զոհվելու օրը Տարոն Անդրեասյանը զանգում է հորն ու ասում, որ շրջափակման մեջ է ընկել, սակայն գերի չի հանձնվելու՝ նռնակով պայթեցնելու է իրեն։ 
2022 թվականի սեպտեմբերի 6-ից համացանցում շրջանառության մեջ է դրվում մի տեսանյութ, որում երևացող երիտասարդը հայտնվել էր շրջափակման մեջ ու փոխարեն հանձնվելուն՝ նախահարձակ էր եղել և զոհվել մարտի ժամանակ։ Հետագայում պարզ է դառնում, որ տեսանյութում երևացող և ադրբեջանցիներին «վախկոտ» անվանող կամավորականը՝ ըստ Ադրբեջանում գտնվող հայ ռազմագերիների շահերի ներկայացուցիչ, փաստաբան Սիրանուշ Սահակյանի՝ Տարոն Անդրեասյանն է։


== Ծանոթագրություններ ==
Շարիֆան

Շարիֆան, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Կովսական քաղաքից 10 կմ հարավ-արևելք, Արաքս գետի ձախափնյակում, նրա Որոտան վտակի միախառնման վայրում։


== Բնակչություն ==
1886 թվականին գյուղն ունեցել է 153. 1907-ին՝ 210, իսկ 1908-ին՝ 227 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հայկ Վարդանյան

Հայկ Վարդանի Վարդանյան (հուլիսի 1, 1926(1926-07-01), Կիսլովոդսկ, Տերսկի օկրուգ, Հյուսիսկովկասյան երկրամաս, ՌԽՖՍՀ, ԽՍՀՄ), հայ արձակագիր, ԽՍՀՄ գրողների միության անդամ 1958 թվականից։


== Կենսագրություն ==
Հայկ Վարդանյանը ծնվել է 1926 թվականի հուլիսի 1-ին, ՌՍՖՍՀ Ստավրոպոլի երկրամասի Կիսլովոդսկ քաղաքում։ 1933-1946 թվականներին ապրել է Իրանի Թեհրան քաղաքում։ Սովորել է Թեհրանի Դավթյան դպրոցում, ֆրանսիական և ամերիկյան քոլեջներում։ 1946 թվականին ներգաղթել է Խորհրդային Հայաստան։ 1950 թվականին ավարտել է Երևանի թատերական ինստիտուտի դերասանական ֆակուլտետը, 1963 թվականին՝ Մոսկվայի սցենարական բարձրագույն դասընթացները։ 1950-1951 թվականներին խաղացել է Նոր Բայազետի (այժմ՝ Գավառ) դրամատիկական թատրոնում, 1951-1956 թվականներին՝ Երևանի Հակոբ Պարոնյանի անվան երաժշտական կոմեդիայի թատրոնում, աշխատել Հայաստանի պետական երգչախմբում, Ալեքսանդր Սպենդիարյանի անվան օպերայի և բալետի պետական ակադեմիական թատրոնում։ 1959-1962 թվականներին եղել է Երևանի ռադիոկոմիտեի ռեժիսոր, 1965-1966 թվականներին՝ կինեմատոգրաֆիայի պետական կոմիտեի խմբագիր։ 1966 թվականից աշխատել է Երևանի ռադիոկոմիտեում։ Ռուսերեն լույս է տեսել Վարդանյանի «Կամուրջը գետակի վրա» գիրքը (Մոսկվա, 1965): Նրա սցենարով «Հայֆիլմ»-ը նկարահանել է «01-99» կինոնկարը։


== Երկեր ==
Երեխաները, Երևան, Հայպետհրատ, 1954, 96 էջ։
Կամուրջը գետակի վրա, Երևան, Հայպետհրատ, 1957, 92 էջ։
Պատմվածքներ, Երևան, Հայպետհրատ, 1960, 70 էջ։
Փողոցի մեծ ժամացույցը, Երևան, Հայպետհրատ, 1964, 64 էջ։
Պատմվածքներ, Երևան, «Հայաստան», 1971, 131 էջ։
Երեխաներին Լենինի մասին։ Երևան։ Սովետական գրող, 1980։


== Ծանոթագրություններ ==
Ստարոկալմաշևո

Ստարոկալմաշևո (ռուս.՝ Старокалмашево, բաշկիրերեն՝ Иҫке Ҡалмаш), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1837 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարաչաիր

Կարաչաիր, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ծովոզնիներ

Ծովոզնիներ (լատ.՝ Echinoidea), փշամորթների տիպի անողնաշարավոր կենդանիների դաս։ Մարմինը մինչև 30 սմ է՝ ծածկված կմախքային թիթեղիկների շարքերով, որոնք զրահ են առաջացնում և կրում շարժունակ ասեղներ ու պեդիցելյարներ։ Բաժանվում են 2 ենթադասի՝ կանոնավոր և անկանոն ծովոզնիներ։ Առաջինների բերանն ունի ծամող ապարատ, որով քարերի վրայից քերում, պոկում են ջրիմուռները։ Անկանոն ծովոզնիները սնվում են դետրիտով և չունեն ծամող ապարատ։
Հատակային սողացող կամ տիղմի մեջ ընկղմված կենդանիներ են։ Շարժվում են ամբուլակրալ ոտիկների և ասեղների միջոցով։ Բաժանասեռ են, զարգանում են հատակային էխինոպլուտեուս թրթուրով։ Առանձին ձևեր կենդանածին են։
Հայտնի է ժամանակակից ծովոզնիների ավելի քան 800 տեսակ, որից 40-ը՝ նաև նախկին Խորհրդային Միության տարածքի շրջապատող ծովերում։ Տարածված են բնականոն աղայնություն ունեցող օվկիանոսներում և ծովերում (մինչև 7000 մ խորության վրա)։
Ծովոզնիների որոշ տեսակներ ունեն արդյունագործական նշանակություն, օգտագործվում է խավիարը։ 


== Ծովաշուշաններ ==

Ծովաշուշանները կպչում են հատակին և ավելի շատ նմանվում են բույսերի, նրանք և՛ «ցողունիկ» ունեն, և՛ «ծաղիկ», իսկ «պսակաթերթիկներից» տարածվում են հովհարանման ծոպեր, որոնք ջուրը մղում են դեպի «ծաղկի» «պսակաթերթիկների» մեջ տեղավորված բերանը։ Ջրի հետ ծովաշուշանի բերան են ընկնում մանր կենդանիներ, որոնցով նա սնվում է։ Ծովաշուշանները թշնամու հետ կռվելիս կարող են դեն նետել «ծաղիկը», որը հետագայում նորից աճում է։


== Ծովաստղեր ==

Ծովաստղերը դանդաղ շարժվում են հատակով՝ հերթով շարժելով 5 ճառագայթները։ Այս կենդանիները գիշատիչներ են, որոնց զոհերը հիմնականում փափկամարմիններն են։ Եթե զոհը չափազանց մեծ է, ծովաստղն իր բերանի խոռոչով դուրս է շրջում ստամոքսը, նրանով փաթաթում զոհին և մարսում մարմնից դուրս։ Ծովաստղը թշնամու հետ կռվելիս կարող է կորցնել իր ճառագայթներից մեկը և թաքնվել։ Ճառագայթը հետագայում նորից աճում է մի ճառագայթից կարող է նույնիսկ ամբողջ աստղ աճել։


== Ծովագլաններ ==
Ծովագլանների կմախքային թիթեղիկները քիչ են։ Նրանց բերանը շրջապատված է ճյուղավորված 10 շոշափուկներով։ Ծովային մանր կենդանիները կպչում են այդ շոշափուկներին, որոնց ծովագլանը հերթով տանում է բերանը։ Ծովագլանների համար սարսափելի չէ անգամ իրենց մարմնի մեծ մասի (նույնիսկ ներքին օրգանների) կորուստը, որովհետև դրանք վերականգնվում են։


== Ծանոթագրություններ ==
Նոյլևին

Նոյլևին (գերմ.՝ Neulewin), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Բարնիմ Օդերբրուխի ենթակայության տակ։ Բնակչությունը 971 մարդ է (2010 թվականի դեկտեմբերի 31–ի տվյալներով)։ Զբաղեցնում է 40,76 կմ² տարածք։ Պաշտոնական կոդը՝ 12 0 64 349։
Կոմունան ստորաբաժանվում է 3 գյուղական շրջանների։


== Ծանոթագրություններ ==
Հայերը Հորդանանում

Հայերը Հորդանանում բնակություն են հաստատել վաղ ժամանակներից։ Սակայն հայ համայնքը ձևավորվել և ստվարացել է 1915 թ. Մեծ Եղեռնի ժամանակից, երբ բազմաթիվ գաղթականներ ապասռտան գտան Հորդանանում։ 1948-ին Հորդանանում հայերի թիվը շուրջ 6000 էր, 1980-ին՝ 3000։ Հորդանանի հայերը, որոնք մեծ մասամբ արհեստավորներ և առևտրականներ են, բնակվում են հիմնականում Ամմանում, կան նաև Իբրիդում, Էր Ռուսեյֆայում, Մաանում։ Համայնքի համախմբմանը նպաստում է եկեղեցին, որի հոգևոր պետը նշանակում է Երուսաղեմի հայոց պատրիարքը, բարեգործական կազմակերպությունները. գործում են դպրոց, դրամատիկ և պարի ինքնագործ խմբեր, երիտասարդական ակումբներ։ Այսօր Հորդանանում բնակվում է 5.000 հայ։ Գործում է 2 Առաքելական և 1 Կաթոլիկ եկեղեցի։
Սարաի (այլ կիրառումներ)

Սարաի, կարող է վերաբերել՝

Սարաի - գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում
Սարաի - քաղաքատիպ ավան Ռուսաստանի Ռյազանի մարզի Սարաևսկի շրջանի կազմում
Քիմերանմաններ

Քիմերանմաններ (լատ.՝ Chimaeriformes), ամբողջագլուխների ենթադասի ձկների կարգ։


== Ընտանիքներ ==
Այժմ գոյություն ունեն 3 ընտանիք՝ 

սովորական,
կեռածնոտ
բահածնոտ քիմեռներ։


== Տարածում ==
Առաջին երկու ընտանիքների քիմեռները առավելապես տարածված են Ատլանտյան, Հնդկական և Խաղաղ օվկիանոսների խորքերում։ Բահածնոտ քիմեռները հանդիպում են միայն Հարավային կիսագնդի ծովերում։


== Արտաքին նկարագիր ==
Հանդիպում են նաև Բարենցի ծովում, հազվադեպ հանդիպում է եվրոպական քիմեռը (Chimaera monstrosa), որի երկարությունը սովորաբար մինչև 1,5 մ է։ Ծնոտը բութ է, կոնաձև, արուների ճակատին կա քորոցաձև հավելուկ, որը ծառայում է զույգավորման ժամանակ էգին պահելու համար։ Փորի լողակները վեր են ածվել զուգավորման օրգանների՝ պտերիգոպոդների։
Սնվում են գլխավորապես հատակային անողնաշարավորներով ու ձկներով։


== Բեղմնավորում ==
Բեղմնավորումը ներքին է։ Էգի յուրաքանչյուր ձվարանում հասունանում է մոտավորապես 100 ձկնկիթ, բայց միաժամանակ ձվադրում է միայն երկու․ 16-18 սմ երկարությամբ, եղջերային պատիճում պարփակված ձկնկիթ։
Արդյունագործական նշանակություն գրեթե չունեն։


== Ծանոթագրություններ ==


== Արտաքին հղումներ ==
Подводная съемка химеры близ острова Анакапа
Նուևո Լեոն

Նուևո Լեոն, (իսպ.՝ Nuevo León, ((Իսպաներեն արտասանություն՝ [ˈnweβo leˈon] ( ))), պաշտոնական անվանումը՝ Նուևո Լեոնի ազատ և ինքնիշխան նահանգ ((իսպ.՝ Estado Libre y Soberano de Nuevo León)), Մեքսիկայի 31 նահանգներից մեկն է, Դաշնային օկրուգի հետ միասին համալրում են Մեքսիկայի վարչական կազմը։ Ունի 51 համայնք, մայրաքաղաքը՝ Մոնտեռեյ։


== Տվյալներ ==
Նահանգը գտնվում է Հյուսիս-արևելյան Մեքսիկայում։ Հյուսիսում և արևելքում սահմանակից ` Տամաուլիպասին, հարավում` Սան Լուիսին, արևմուտքում՝ Կոաուիլային։ ԱՄՆ-Մեքսիկա սահմանի հյուսային հատվածում 15 կմ-ով սահմանակից է Տեխասին։
Նահանգն անվանվել է ի պատիվ Լեոնի Նոր Թագավորության, վարչական տարածք Նոր Իսպանիայում, որն իր հերթին անվանվել է պատմական Լեոնի իսպանական թագավորության պատվին։
Կարևոր քաղաքներից են Գվադալուպեն, Սանտա Կատարինան, Սան Նիկոլաս դե լոս Գարսան, Սան Պեդրո Գարսան, որոնք Մոնթերեյ վարչական տարածքում են գտնվում։


== Վարչական բաժանում ==


== Տնտեսություն ==
2010 թվականին նահանգի ՀՄԱ կազմել է 165 միլիարդ դոլար (Մեքսիկայի ՀՄԱ-ի 11,4 %)։ Տնտեսությունը հիմնված է արդյունաբերական արտադրության վրա, մեծ է օտարերկրյա կապիտալի ազդեցությունը։ Մեկ շնչի հաշվով ՀՆԱ-ն կազմում է 26,658 դոլար (ամենաբարձր ցուցանիշը բոլոր նահանգների համեմատ, բացառությամբ Դաշնային շրջանի)։
Զարգացած է նաև գյուղատնտեսությունը, որը հիմնված է հացահատիկային և ցիտրուսային կուլտուրաների վրա։


== Կրթություն ==

Բարձր կենսապայմաններն արտացոլվում են վիճակագրական տվյալներում, օրինակ կրթական բնագավառում, 100 բնակչից 13-ն ունի պրոֆեսիոնալ կրթություն։ Միևնույն ժամանակ, գրագիտության մակարդակն ամենացածրն է նահանգում 2.8%։
Բարձրագույն կրթական հաստատություններ

Instituto Tecnológico y de Estudios Superiores de Monterrey (ITESM)
Universidad Autónoma de Nuevo León (UANL)
Centro de Estudios Universitarios (CEU)
Universidad Regiomontana (UR)
Universidad Metropolitana de Monterrey (UMM)
Universidad de Monterrey (UDEM)
Centro de Estudios Superiores de Diseño de Monterrey (CEDIM)
Facultad Libre de Derecho de Monterrey (FLDM)


=== Նուևո Լեոնի կենդանական և բուսական աշխարհ ===

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==

Nuevo León State Government (Իսպաներեն)
Զիբիլիքս

Զիբիլիքս կամ ԶիբիLeaks, Երևանի ավագանու ընտրություններ 2017 ընթացքում հայտնաբերված ՀՀԿ փաստաթղթերի հավաքածու։
Երևանի ավագանու ընտրություններ 2017 ընտրությունների ժամանակ «Ելք» դաշինքը մի քանի փաստաթոուղթ էր հրապարակել որոնք, ըստ «Ելք» դաշինքի, հանդիսանում են որպես «Երեւանի քաղաքապետի ընտրությանը ՀՀԿ անօրինականությունների, ընտրակաշառքի և վարչական ռեսուրսի չարաշահման ապացույց»։ «Ելք» դաշինքը հայտարարում է, որ ներկայացված ցուցակները ու ինստրուկցիաները հայտնաբերել են ՀՀԿ նախընտրական շտաբներից մեկի աղբամանից և այդ փաստաթղթերը, ըստ «Ելք» դաշինքի, վկայում են  ընտրությունների ընթացքում թե ընտրակաշառքի, թե վարչական ռեսուրսի կիրառման մասին։ ՀՀԿ-ն իր հերթին հերքում է «Ելք» դաշինքի կողմից ներկայացված փաստաթղթերը ևդրանց հիմա առաջ քաշած մեղադրանքները։ Կարճվել էր 2017 թվականի հուլիսին և վերաբացվել 2018 թվականի հունիսին։ 2019 թվականի փետրվարին դատարանը որոշում կայացրեց շտաբի պետ, հանրապետական կուսակցության անդամ Հրայր Անտոնյանին և «ՍԱՍ» սուպերմարկետների ցանցի տնօրեն Ստեփան Սահակյանին տուգանել 2 միլիոն 500-հազարական դրամի չափով։


=== Հայտնաբերված փաստաթղթերը ===
Փաստաթղթերի շարքում են.

Արաբկիրի ոստիկանության ֆաքսից ստացված փաստաթուղթ, որտեղ նշված է, թե ՊՊԾ գնդի ոստիկաններից ով ինչքան ձայն է ապահովում ՀՀԿ թեկնածու Տարոն Մարգարյանի համար։
Գումար բաժանողների ցուցակ։


== Տես նաև ==
ՍԱՍ գրուպի ձայնագրություն


== Ծանոթագրություններ ==
Վիեննայի քաղաքային ժողովի ընտրություններ (1923)

Վիեննայի քաղաքային ժողովի 1923 թվականի ընտրությունները տեղի են ունեցել հոկտեմբերի 21-ին երկրի ազգային ժողովի ընտրություններին զուգահեռ։


== Արդյունքներ ==
Ընտրություններից առաջ Վիեննայի հասարակական ժողովի անդամների թիվը նվազեցվեց 165-ից դարձնելով 120-ի։
1923 թվականի Ավստրիայի ազգային ժողովի և մայրաքաղաք Վիեննայի քաղաքային ընտրությունները կայացել են քվեարկության բարձր ակտիվությամբ։ Ընտրություններին մասնակցել են ընտրելու իրավունք ունեցողների շուրջ 91%-ըՎիեննայի հասարակական ժողովի ընտրություններում ձայների մեծամասնությունը՝ 55.9%-ը ստանում է Սոցիալ-դեմոկրատական աշխատավորական կուսակցությունը (ՍԴԱԿ)՝ ստանալով 78 մանդատ։ Քրիստոնեա-սոցիալիստական կուսակցությունը (ՔՍԿ) կարողացավ ստանալ քվեարկողների 33% ձայն՝ ստանալով 41 մանդատ։
Բացի Սոցիալ-դեմոկրատական աշխատավորական և Քրիստոնեա-սոցիալիստական կուսակցություններից, Վիեննայի հասարակական ժողով է անցնում նաև Հրեական ազգային կուսակցությունը (ՀԱԿ)՝ հավաքելով 2.4% ձայն և ստանալով 1 մանդատ։
Ընտրությունների արդյունքներով միանգամից երեք քաղաքական կազմակերպություններ զրկվեցին Վիեննայի քաղաքային ժողովում իրենց ներկայացվածությունից։ Այդ կուսակցություններն էին համագերմանական Մեծ գերմանական ժողովրդական (ՄԺԿ), Միացյալ Դեմոկրատական (ՄԴԿ), ինչպես նաև Չեխոսլովակների սոցիալիստական ու դեմոկրատական (ՉՍԴԿ) կուսակցությունները։
Ընտրական գործընթացին մասնակցում էին նաև ձախ ծայրահեղական կոմունիստական կուսակցությունը (ԱԿԿ), սակայն այն չկարողացավ քաղաքային աշխատավորների մոտ մրցակցել Սոցիալ-դեմոկրատական աշխատավորական կուսակցության հետ։ Քաղաքային ժողովի ընտրություններին Կոմունիստական կուսակցությունը ստացավ ընտրողների 1.3% ձայն։


== Հետևանքներ ==
1923 թվականի նոյեմբերին Սոցիալ-դեմոկրատական աշխատավորական կուսակցության ղեկավար Յակոբ Ռոյմանը վայր է դնում Վիեննայի քաղաքապետի (բուրգոմիստր) պաշտոնի լիազորությունները։ Յ.Ռայմոնի հրաժարականից հետո Վիեննայի քաղաքային խորհուրդը ընտրում է նոր քաղաքագլխի՝ սոցիալ-դեմոկրատ Կառլ Զեյցին, ով եղել է Ավստրիայի դաշնային առաջին նախագահը։ Մայրաքաղաքի 1923 թվականի ընտրություններում Սոցիալ-դեմոկրատական աշխատավորական կուսակցության հաջողությունը քաղաքի մոդերնիզացման ծրագրի հետագա իրականացման հնարավորություն տվեց, որը մնաց պատմության մեջ որպես «Կարմիր Վիեննայի» առեղծված։


== Ծանոթագրություններ ==
Ռոկա Կանտերանո

Ռոկա Կանտերանո (իտալ.` Rocca Canterano), կոմունա Իտալիայում, գտնվում է Լացիո մարզի Հռոմ գավառում։
Բնակչությունը` 218 մարդ (2008 թվականի տվյալներով), բնակչության խտությունը՝ 14 մարդ/կմ2, տարածքը՝ 16կմ2, փոստային ինդեքսը՝ 20, հեռախոսային կոդը՝ 0774։
Կոմունայի հովանավորն է Սուրբ Միքայելը։ Տոնը նշվում է մայիսի 8-ին։


== Ժողովրդագրությունը ==
Բնակչության դինամիկան՝


== Կոմունայի վարչություն ==
Հեռախոսահամար՝ 0774 803400


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ
Բերկիդա

Բերկիդա (իտալերեն՝ Berchidda) համայնք Իտալիայում, գտնվում է Սարդինիա մարզի Օլբիա-Տեմպիո գավառում։
Բնակչությունը կազմում է 3177 մարդ, բնակչության խտությունը՝ 1574 մարդ/կմ², զբաղեցրած տարածքը՝ 20188 կմ²։ Փոստային ինդեքսը՝ 7022 , հեռախոսային կոդը՝ 079 ։
Հովանավոր սուրբը համարվում է Սեբաստիանը։ Տոնը ամեն տարի տոնվում է հունվարի 20-ին։
Մոնտմանեու

Մոնտմանեու (իսպ.՝ Montmaneu), մունիցիպալիտետ Իսպանիայում, գտնվում է (Կատալոնիա ինքնավար համայնքում)։ Մունիցիպալիտետը գտնվում է Անոիա շրջանում։ Տարածքը կազմում է 13,62 կմ²։ Բնակչությունը՝ 184 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
պաշտոնական կայք Archived 2008-02-10 at the Wayback Machine.
Datos estadísticos
Datos del consejo comarcal de l’Anoia
Կաշի (այլ կիրառումներ)

Կաշի, կարող է վերաբերել

Կաշի,  կենդանիների մորթուց մշակվող նյութ։
Կաշի, Հայֆիլմ կինոստուդիայի նկարահանած վավերագրական ֆիլմ։
Արհեստական կաշի, պոլիմերային նյութ։
(2820) Իիսալմի

(2820) Իիսալմի (անգլ.՝ Iisalmi), աստերոիդ աստերոիդների հիմնական գոտում։ Հայտնաբերվել է 1942 թվականի սեպտեմբերի 8-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,229252 ա. մ., առավելագույնը մոտենում է 1,8687 ա. մ. հեռավորության վրա և հեռանում 2,5898 ա. մ.։ Արեգակի շուրջ մեկ ամբողջական պտույտ է կատարում 1215,73 երկրային օրվա ընթացքում, իր ուղեծրով շարժվելով միջինում 0,296118 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2820) Իիսալմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տայնինսկոե

Տայնինսկոե (ռուս.՝ Тайнинское), գյուղ Ռուսաստանի Մոսկվայի մարզի Միտիշչենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միստեր Ռոբերտս (ֆիլմ)

«Միստեր Ռոբերտս» (անգլ.՝ Mister Roberts), կինոռեժիսորներ Ջոն Ֆորդի և Մերվին Լերոյի ֆիլմը, որն էկրան է բարձրացել 1955 թվականին։ Ժապավենի հիմքում Թոմաս Խեգգենի (1946) համանուն վեպն է և այդ վեպի մոտիվներով 1948 թվականին Ջոշուա Լոգանի հետ ստեղծած համանուն պիեսը։


== Սյուժե ==
Երկրորդ համաշխարհային պատերազմի վերջին ամիսներն են։ Ամերիկյան ռազմածովային ուժերի բեռնանավը կանգ է առել Խաղաղ օվկիանոսի ափերի մոտ։ Նավին ոչինչ չի սպառնում։ Ռազմական գործողությունները տեղի են ունենում այդտեղից հազարավոր կիլոմետրեր հեռու։ Նավաստիները տանջվում են շոգից, ձանձրույթից և կապիտան Մորտոնի բծախնդիր վերաբերմունքից և մեծամիտ պահվածքից։ Անձնակազմը բարոյապես ընկճված է։ Նավում գտնվողներից միակ գործունյա մարդը լեյտենանտ Ռոբերտսն է, որը պատասխանատվություն է կրում բեռների համար։ Նավաստիները հարգանքով են վերաբերում Ռոբերտսին, քանի որ միայն նա կարող է իրենց պաշտպանել նավապետի քմահաճություններից։ Սակայն Ռոբերտսը բոլորովին այլ կյանքի մասին է երազում։ Գիտակցելով, որ պատերազմը շուտով ավարտվելու է, Ռոբերտսը ցանկանում է ռազմադաշտում որևէ օգտակար գործ անել և դիմում է նավապետին՝ ռազմանավ տեղափոխվելու  խնդրանքով։ Իսկ Մորտոնն իր ենթակային ամեն անգամ մերժում է։


== Ֆիլմի ստեղծում ==
Ֆիլմի ստեղծման համար ռեժիսոր Ջոն Ֆորդի ընտրությունն արդարացված էր, քանի որ նրան հոգեհարազատ էր ռազմածովային թեման։ Պատերազմի ժամանակ նա ծառայել է ռազմածովային ուժերում և զորացրվել է որպես փոխադմիրալ։ Ֆորդը ցանկացել էր որպես դերակատար հրավիրել Ջեյմս Ֆոնդային, ով արդեն ութ տարի չէր նկարվել որևէ ֆիլմում։ Սակայն ռեժիսորի խստակյացության և ալկոհոլի նկատմամբ ունեցած հակման պատճառով Ֆորդը և Ֆոնդան ընդհարվել են։ Այս դիպվածի և հիվանդության պատճառով Ֆորդը չի կարողացել շարունակել ֆիլմի աշխատանքները, և նրան փոխարինել է Մերվին Լերոյը։ Նա նկարահանող խմբին խնդրել է ստեղծել այնպիսի ֆիլմ, ինչպիսին որ կստեղծեր Ֆորդը։ Պետք է հավելել, որ ֆիլմի որոշ էպիզոդներ նկարահանվել են ֆիլմի բեմական տարբերակի հեղինակ Ջոշուա Լոգանի կողմից։


== Դերակատարներ ==
Հենրի Ֆոնդա — լեյտենանտ Դագ Ռոբերտս
Ջեյմս Կեգնի — կապիտան Մորտոն
Վիլյամ Փաուելլ — Դոկ
Ջեք Լեմոն — էնսին  Ֆրենկ Պուլվեր
Բեթսի Փալմեր — լեյտենանտ Էնն Ժիրար
Ուորդ Բոնդ — ավագ Դաուդի
Ֆիլիպ Քերի — Մէննիոն
Նիք Ադամս — Ռեբեր
Գարի Քերի կրտսեր — Ստեֆանովսկի
Թայգ Էնդրյուս — Ուայլի
Ջեյմս Ֆլավին — ռազմական ոստիկան


== Պարգևներ ==
1955 — ընդգրկվել է լավագույն ֆիլմերի տասնյակում՝ ըստ ԱՄՆ կինոքննադատների ազգային խորհրդի վարկանիշի
1956 — «Օսկար» կինոմրցանակ երկրորդ պլանում տղամարդու լավագույն դերի համար (Ջեք Լեմոն), ինչպես նաև՝ լավագույն ֆիլմ (Լիլանդ Խեյվորդ) և լավագույն ձայնագրություն (Վիլյամ Մյուլլեր) անավանակարգերում։
1956 — առաջադրվել է BAFTA -ի մրցանակաբաշխության՝ «լավագույն արտասահմանյան դերակատար» (Ջեք Լեմոն) անվանակարգում
1956 — առաջադրվել է ԱՄՆ սցենարիստների միության մրցանակաբաշխության՝ գեղարվեստական ֆիլմի լավագույն ռեժիսուրա (Ջոն Ֆորդ, Մերվին Լերոյ) անվանակարգում
1956 — ԱՄՆ սցենարիստների միության մրցանակ՝ որպես ամերիկյան լավագույն կատակերգություն (Ֆրենկ Նյուջենթ, Ջոշուա Լոգան)


== Ծանոթագրություններ ==


== Արտաքին հղումներ ==
«Միստեր Ռոբերտս»(անգլ.) ֆիլմը Internet Movie Database կայքում
«Միստեր Ռոբերտս»(անգլ.) ֆիլմը Allmovie կայքում:
Benetton B196

Բոլիդ Benetton B196 (անգլ.՝ Benetton B196), Ռորի Բիրնի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1996 թվականի մրցարշավին մասնակցելու համար։


== Ծանոթագրություններ ==
Մանսիդան

Մանսիդան (պորտ.՝ Mansidão), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Կոտեժիպի գավառի կազմի մեջ։ Բնակչությունը կազմում է 11 597 մարդ՝ 2006 թվականի տվյալներով։ Գրավում է 3 142,825 կմ2 տարածք։ Բնակչության խտությունը՝ 3,7 մարդ/կմ²։
Քաղաքի տոնը նշվում է փետրվարի 25-ին։


== Պատմություն ==
Քաղաքը հիմնադրվել է 1985 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 19.223.811,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.694,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,638 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Սեմյոնովսկոե (այլ կիրառումներ)

Սեմյոնովսկոե, կարող է վերաբերել՝

Սեմյոնովսկոե - գյուղ Ռուսաստանի Մոսկվայի մարզի Կոլոմենսկի շրջանի կազմում։
Սեմյոնովսկոե - գյուղ Ռուսաստանի Սմոլենսկի մարզի Վյազեմսկի շրջանի կազմում։
Սեմյոնովսկոե - գյուղ Ռուսաստանի Սմոլենսկի մարզի Տյոմկինսկի շրջանի կազմում։
(9104) Մացուո

(9104) Մացուո (անգլ.՝ Matsuo), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 20-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,783143 ա. մ., առավելագույնը մոտենում է 2,3224 ա. մ. հեռավորության վրա և հեռանում 3,2438 ա. մ.։ Արեգակի շուրջ մեկ ամբողջական պտույտ է կատարում 1695,91 երկրային օրվա ընթացքում, իր ուղեծրով շարժվելով միջինում 0,212276 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9104) Մացուո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդր Պոկրիշկինի հուշարձան (Կրասնոդար)

Ալեքսանդր Պոկրիշկինի հուշարձան (ռուս.՝ Памятник Александру Покрышкину), հուշարձան Ռուսաստանի Կրասնոդար քաղաքում, որը նվիրված է կործանիչ օդաչու, խորհրդային զորահրամանատար, ավիացիայի մարշալ, Խորհրդային Միության եռակի հերոս Ալեքսանդր Պոկրիշկինին։
Հուշարձանը գտնվում է Կրասնոդարի Ձերժինսկու փողոցում, Ժուկովի միկրոշրջանում։


== Պատմություն ==
Ալեքսանդր Իվանովիչ Պոկրիշկինը Կրասնոդար է ուղարկվել Պերմի ավիատեխնիկների ուսումնարանն ավարտելուց հետո, այստեղից նա մեկնել է սովորելու Կաչինսկի օդաչուների ուսումնարան։
1943 թվականի ապրիլին Կուբանում ծավալվեց կատաղի օդային ճակատամարտ, որին մասնակցեց Պոկրիշկինը։ Կուբանում խորհրդային օդաչուները մշակեցին ռազմական գործողությունների նոր մարտավարություն։ Կուբանի երկնքում Պոկրիշկինը կործանել է գերմանական մոտ երեսուն ինքնաթիռ և արժանացել է Խորհրդային Միության կրկնակի հերոսի կոչման։
Ալեքսանդր Պոկրիշկինի հուշարձանը Կրասնոդարում բացվել է 2005 թվականի ապրիլի 28-ին։ Բացմանը ներկա են եղել օդաչուի որդին, համագնդեցիները, ընկերներն ու գործընկերները։ Հուշարձանի հեղինակն են կրասնոդարցի վարպետներ քանդակագործ Օլգա Յակովլևան և ճարտարապետ Յուրի Սուբոտինը։ 
Քանդակը տեղադրված է պատվանդանի վրա, որին փակցված է տախտակ հետևյալ գրությամբ. «ՊՈԿՐԻՇԿԻՆ Ալեքսանդր Իվանովիչ։ Կործանիչ օդաչու, Խորհրդային Միության առաջին եռակի հերոս, ավիացիայի մարշալ»։ 
Ալեքսանդր Պոկրիշկինը պատկերված է ձեռքերը կանթած, օդաչուական համազգեստով, սաղավարտով, ճտքակոշիկներով և ատրճանակի պատյանով։
Սկզբնապես հուշարձանը տեղադրվել էր Պոստովայա և Սեդինի փողոցների խաչմերուկի մոտ, Քաղաքային այգու կենտրոնական մուտքի առջև, որտեղ 1930-ական թվականների վերջին ապրել է օդաչուն։ Ներկայիս վայր տեղափոխվել է 2008 թվականին։


== Տեխնիկական տվյալներ ==
Հուշարձանը պատրաստված է բրոնզից։ Հուշարձանի տարածքը բարեկարգված է։ Հուշարձանի բարձրությունը մոտ վեց մետր է։


== Ծանոթագրություններ ==


== Հղումներ ==
Памятник Покрышкину
Памятник Покрышкину
Памятники Краснодара


== Գրականություն ==
Александру Покрышкину // Консультант семьи. Вып. 3: Краснодар : путеводитель : [сб.] / гл. ред. Г. И. Иноземцева. – Краснодар : [б. и.], 2013. – С. 44.
Бельчинский, К. Покрышкин ожил в бронзе / К. Бельчинский // Краснодар. – 2005. – 29 апр. – С. 1.
Бронзовый Покрышкин взошел на постамент // Краснодар. изв. – 2005. – 27 апр. – С. 1.
Иванова, Н. Ему не было равных / Н. Иванова // Кубань сегодня. – 2005. – 29 апр. – С. 3.
Ковалевская, Е. Александр Покрышкин вернулся. Теперь в бронзе / Е. Ковалевская // Вольная Кубань. – 2005. – 29 апр. – С. 1.
Кондаурова, Е. Памятник Александру Покрышкину : путеводитель / Е. Кондаурова // Краснодар. изв. – 2012. – 14 сент. – С. 6. – (Краснодар достоин звания города воинской славы).
Куропатченко, А. Покрышкин с улицы Покрышкина / А. Куропатченко // Краснодар. изв. – 2010. – 27 апр. – С. 3.
Памятник Покрышкину на улице Покрышкина // Краснодар. изв. – 2008. – 16 июля. – С. 2.
Памятник трижды Герою Советского Союза А. И. Покрышкину перенесут в микрорайон им. Жукова.
Триандофилова, О. Страж неба Родины увековечен в бронзе / О. Триандофилова // Краснодар. изв. – 2005. – 29 апр. – С. 3.
Մուժի (գյուղ, Շուրիշկարսկի շրջան)

Մուժի (ռուս.՝ Мужи), գյուղ Ռուսաստանի Յամալ-Նենեցյան ինքնավար օկրուգի Շուրիշկարսկի շրջանի կազմում։
Բնակչությունը 2010 թվականին գրանցված տվյալներով կազմում էր 4823 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միջանկյալ բառեր

Միջանկյալ բառեր, բառակապակցություններ, նախադասություններ, նախադասության կազմի մեջ մտնող, սակայն քերականորեն նրան չկապված և նախադասության անդամ չհանդիսացող բառեր, բառակապակցություններ ու նախադասություններ։ Արտահայտում են՝
1․ խոսողի վերաբերմունքը հաղորդածի և իրականության հարաբերության նկատմամբ [(հաստատում, կասկած, ենթադրություն են)․ Նա, ըստ երևույթին (ամենայն հավանականությամբ, ինչպես երևում է), չի գալու]։
2․ տարբեր մտքերի դատողությունների միջև եղած տրամաբանական կապը (Այդ բանը, սակայն, ինձ զարմացրեց),
3․ վկայակոչում (Գոյականը, ինչպես հայտնի է, նյութական խոսքի մաս է։ Այսօր, ըստ նրա, ներկայացում չի լինելու)։
4․ լրացուցիչ տեղեկություն, մեկնաբանություն, բացատրություն, ճշտում [(ներդրյալ բառեր, բառակապակցություններ, նախադասություններ) Աշոտը (իմ ընկերը) լավ անձնավորություն է, կամ Աշոտը (այսպես է ընկերոջս անունը) լավ անձնավորություն է]։
Միջանկյալ բառերը, բառակապակցությունները, նախադասությունները բուն նախադասության անդամներից առանձնանում են հատուկ հնչերանգով, որը գրավոր խոսքում արտահայտվում է ստորակետով ու փակագծով (փակագծով անջատվում են ներդրյալ բառերն ու նախադասությունները)։